**E l ő t e r j e s z t é s**

**Révfülöp Nagyközség Önkormányzata Polgármestere döntéséhez.**

**Tárgy: Horváth Imre Roland, vízi sportszer kölcsönzésre vonatkozó kérelmének elbírálása**

**Előkészítette:** Szakál Norbert műszaki ügyintéző

Jogszabállyal nem ellentétes

Dr. Szabó Tímea

jegyző

Horváth Imre Roland (9600 Sárvár, Pohárszárogató u. 27.) 2021 április 16-án írásban kereste meg Révfülöp Nagyközség Önkormányzatát, hogy a Révfülöp Császtai és Szigeti strandokon működő, „vízi sportszer és napozóágy kölcsönzőt” a korábbi bérlővel kötött bérleti szerződésben foglalt feltételeknek megfelelően szeretné a továbbiakban üzemeltetni.

Horváth Imre Roland az Önkormányzati tulajdonú, Révfülöp Császtai strand délnyugati részén lévő 20 m2 nagyságú területet és a Szigeti strandon lévő 29 m2 nagyságú kölcsönző épületet, az előtte lévő 20 m2 nagyságú területtel „vízi sportszer kölcsönzés, napozóágyak bérbeadása” céljából bérbe veszi.

Révfülöp Nagyközség Önkormányzata és Horváth Imre Roland 2021. április 20. – 2023. november 01. időpontok közötti időtartamra köt bérleti szerződést.

Bérleti díj:

2021 évre: 244.520 Ft + Áfa + rezsiköltség

2022 évre: 350.000 Ft + Áfa + rezsiköltség

2023 évre: 350.000 Ft + Áfa + rezsiköltség

Magyarország Kormánya a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendeletben az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus-világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki. A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján veszélyhelyzetben a települési önkormányzat képviselő-testületének a feladat- és hatáskörét a polgármester gyakorolja.

Az üzletkör újbóli hasznosításának mielőbbi megvalósulása, valamint a bérleti szerződések elkészítésének érdekében, szükséges a polgármesteri döntés meghozatala.

Határozati javaslat

**RÉVFÜLÖP NAGYKÖZSÉG ÖNKORMÁNYZATA KÉPVISELŐ-TESTÜLETÉNEK**

**/2021. (IV. ) HATÁROZATA**

**Horváth Imre Roland, vízi sportszer kölcsönzésre vonatkozó kérelmének elbírálásáról**

**Révfülöp Nagyközség Önkormányzata Képviselő-testületének – a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti – hatáskörében eljáró Révfülöp Nagyközség Önkormányzata Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendelettel kihirdetett veszélyhelyzetben a következő döntést hozom:**

**Az Önkormányzat az önkormányzati tulajdonú, Révfülöp Császtai strand délnyugati részén lévő 20 m2 nagyságú területet és a Szigeti strandon lévő 29 m2 nagyságú kölcsönző épületet az előtte lévő 20 m2 nagyságú területtel „vízi sportszer kölcsönzés, napozóágyak bérbeadása” céljára bérbe adja Horváth Imre Roland (9600 Sárvár, Pohárszárogató u. 27.) bérlő részére 2021. április 20. – 2023. november 01. időpontok közötti időtartamra.**

**Bérleti díj összege:**

**2021 évre: 244.520 Ft + Áfa + rezsiköltség**

**2022 évre: 350.000 Ft + Áfa + rezsiköltség**

**2023 évre: 350.000 Ft + Áfa + rezsiköltség**

**A 2021. évi bérleti díjat június 30.-ig, a további években május 15.-ig kell megfizetni, a rezsiköltség megfizetése Révfülöp Nagyközség Önkormányzata által kiállított számla alapján történik.**

**A bérleti szerződések megkötéséről gondoskodom.**

**Révfülöp, 2021. április 20.**

Kondor Géza

polgármester